# Joshua Whitehead

Joshua Whitehead (Canadà, 5 de gener de 1989) és un poeta, novel·lista, assagista i acadèmic canadenc de les Primeres Nacions i de gènere dos esperits. Concretament, com a Oji-Cree, prové de la Primera Nació Peguis a la província de Manitoba. Així, és no-binari, i empra el pronom masculí he. A més, és professor adjunt de Literatura Anglesa a la Universitat de Calgary.
Va començar a publicar poesia mentre estudiava un pregrau de psicologia a la Universitat de Winnipeg. Després d'ingressar en un postgrau de literatura indígena a la Universitat de Calgary, el segell editorial independent Talonbooks va publicar-ne el poemari de debut Full Metal Indigiqueer el 2017. L'obra inicialment va estar nominat a un Premi Literari Lambda en la categoria de Poesia Transgènere el 2018, però Whitehead va refusar d'optar-hi perquè com a dos esperits no es considera una persona transgènere.
La seva primera novel·la, Jonny Appleseed, va ser publicada per Arsenal Pulp Press el 2018. El mateix any, Whitehead va arribar a finalista al Premi Dayne Ogilvie d'escriptors canadencs LGBTI. A banda, el llibre va ser nominat en primera instància al Premi Scotiabank Giller del 2019, i finalista en el Premi del Governador General de ficció en anglès, i en el Premi Canadenc de Primera Novel·la d'Amazon del 2019. Finalment, l'obra va guanyar el Premi Literari Lambda de ficció gai el 2019. Jonny Appleseed també va ser el llibre defensat en la competició Canada Reads del 2021 que en va sortir victoriós, gràcies a l'actriu canadenca, indígena i queer Kawennáhere Devery Jacobs.
Love After the End: An Anthology of Two-Spirit and Indigiqueer Speculative Fiction, una antologia autoeditada, va merèixer el Premi Literari Lambda d'Antologia LGBTQ del 2021. Alguns dels escriptors que hi apareixen són Nathan Niigan Noodin Adler, Darcie Little Badger, Gabriel Castilloux Calderon, Adam Garnet Jones, Mari Kurisato, Kai Minosh Pyle, David Alexander Robertson, jaye simpson i Nazbah Tom.
La següent publicació de Whitehead està programada per al 23 d'agost de 2022 i es titula Making Love With the Land. És una antologia pròpia que explora la indigenitat, el fet de ser queer, el comunitarisme i la salut física i mental a través de l'assaig, la memòria, i confessions personals.

## Notes

* ↑ El terme indigiqueer va ser encunyat per TJ Cuthand i popularitzat notòriament pel mateix Joshua Whitehead. És un substitut de dos esperits que no al·ludeix a la dualitat del gènere.
* ↑ En anglès, el mot gay té un sentit més ampli que en català: pot abastar la noció de queer, és a dir, tot el que no encaixa amb l'heteronormativitat i la cisnorma. En aquest cas, s'empra aquesta accepció per al nom del concurs.

## Referències

* ↑ Patrick, Ryan B. «Why Joshua Whitehead wants to recentre Indigenous characters with his cyberpunk-infused poetry» (en anglès). CBC/Radio-Canada, 13-10-2017. [Consulta: 13 agost 2022].
* 1 2 «Poet Joshua Whitehead redefines two-spirit identity in Full-Metal Indigiqueer» (en anglès). CBC/Radio-Canada, 15-12-2017. [Consulta: 13 agost 2022].
* ↑ «Dr. Joshua Whitehead, PhD» (en anglès). Universitat de Calgary. [Consulta: 10 agost 2022].
* 1 2 3 Bethune, Brian. «How Joshua Whitehead is bringing Indigenous languages into CanLit» (en anglès). Maclean's, 25-07-2022. [Consulta: 13 agost 2022].
* ↑ Ponomareff, Justine. «Indigiqueer storyteller Joshua Whitehead turns hope and frustration into literature» (en anglès). This Magazine, 03-04-2018. [Consulta: 13 agost 2022].
* ↑ Whitehead, Joshua. «Joshua Whitehead: Why I’m Withdrawing From My Lambda Literary Award Nomination» (en anglès). tiahouse.ca, 14-03-2018. [Consulta: 13 agost 2022].
* ↑ «6 new Canadian books to watch for in April» (en anglès). CBC/Radio-Canada, 04-04-2018. [Consulta: 13 agost 2022].
* ↑ Carter, Sue. «Ben Ladouceur, Trish Salah, and Joshua Whitehead named Dayne Ogilvie Prize finalists» (en anglès). Quill & Quire, 17-03-2018. [Consulta: 13 agost 2022].
* ↑ van Koeverden, Jane. «Esi Edugyan, Patrick deWitt, Tanya Tagaq among 12 authors longlisted for 2018 Scotiabank Giller Prize» (en anglès). CBC/Radio-Canada, 17-09-2018. [Consulta: 13 agost 2022].
* ↑ Dundas, Deborah. «Miriam Toews, Rawi Hage in running for $25,000 Governor General’s fiction prize» (en anglès). Toronto Star, 03-10-2018. [Consulta: 13 agost 2022].
* ↑ Dundas, Deborah. «Tanya Tagaq, Ian Williams among finalists for $60,000 Amazon Canada First Novel Award» (en anglès). Toronto Star, 26-04-2019. [Consulta: 13 agost 2022].
* ↑ Dundas, Deborah. «Canadians win three Lambda awards for LGBTQ writing» (en anglès). Toronto Star, 04-06-2019. [Consulta: 13 agost 2022].
* ↑ Patrick, Ryan B. «Devery Jacobs, championing Jonny Appleseed by Joshua Whitehead, wins Canada Reads 2021» (en anglès). CBC/Radio-Canada, 11-03-2021. [Consulta: 13 agost 2022].
* ↑ von Essen, Leah Rachel. «Announcing the Winners of the 2021 Lambda Literary Awards» (en anglès). bookriot.com, 02-06-2021. [Consulta: 13 agost 2022].
* ↑ Qiao, Vicky. «Indigenous anthology Love After The End wins Lambda Literary Award» (en anglès). CBC/Radio-Canada, 02-06-2021. [Consulta: 13 agost 2022].
* ↑ «Read an excerpt and see the cover for Joshua Whitehead's upcoming book, Making Love with the Land» (en anglès). CBC-Radio/Canada, 10-03-2022. [Consulta: 13 agost 2022].